|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **PROGRAM JAVNIH POTREBA U SPORTU MEĐIMURSKE ŽUPANIJE ZA 2021. GODINU** | |
| **MEĐIMURSKA ŽUPANIJA**  **Upravni odjel za civilno društvo, ljudska prava i sport** | |
| **Početak savjetovanja**  **27.11.2020.** | **Završetak savjetovanja**  **7.12.2020.** |

**RAZLOG DONOŠENJA**

|  |
| --- |
| Temeljem članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16 i 98/19) propisano je da javne potrebe u športu za koje se sredstva osiguravaju u proračunima jedinica lokalne i područne (regionalne) samouprave su programi, aktivnosti, poslovi i djelatnosti od značaja za jedinicu lokalne i područne (regionalne) samouprave.  Sport pridonosi zdravom životu građana, odgoju i obrazovanju te gospodarskom promicanju društva. Šport je činitelj humanih odnosa među ljudima te se kroz športske priredbe i rezultate svaka moderna sredina motivira da ulaže u šport.  Sportska djelatnost jest dobrovoljna, ali ona je i civilizacijsko dostignuće utemeljeno na ljudskim potrebama i sposobnostima, etičkim i moralnim načelima, te znanstvenim spoznajama, stoga je šport djelatnost od posebnog interesa za društvo, narod i državu.  Programom javnih potreba u sportu, Međimurska županija iskazuje svoje opredjeljenje u ovoj djelatnosti. To su posebno sljedeće aktivnosti, poslovi i djelatnosti:   * poticanje i promicanje sporta, * provođenje sportskih aktivnosti djece, mladeži i studenata, * djelovanje sportskih udruga, sportskih zajednica i saveza, * sportska priprema, domaća i međunarodna natjecanja, te opća i posebna zdravstvena zaštita sportaša, * zapošljavanje osoba za obavljanje stručnih poslova u sportu, * sportsko-rekreacijske aktivnosti građana, kineziterapijske aktivnosti, sportske aktivnosti osoba s teškoćama u razvoju i osoba s invaliditetom, * planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave, * provođenje i financiranje znanstvenih i razvojnih projekata, elaborata i studija u funkciji razvoja sporta i rekreacije.   Programom javnih potreba u sportu Međimurske županije i u skladu s mogućnostima proračuna osiguravaju se sredstva u ukupnom iznosu **4.400.000,00** kn za sljedeće programe:   1. **Zajednica sportskih udruga i saveza Međimurske županije** - sportske priredbe u gradovima i općinama s područja Međimurske županije koje svojom tradicijom ili značajem zaslužuju praćenje kroz ovaj program, sufinanciranje sportaša i ekipa te sportskih aktivnosti sukladno pravilniku o vrednovanju, sufinanciranje sportskih priprema (treninga) klubova nositelja kvalitete u sportovima, ukupno - **1.600.000,00 kn** 2. **Međimurski školski sportski savez** - županijska natjecanja učenika 5. i 6. razreda i 7. i 8. razreda osnovnih škola, te učenika od 1.- 4. razreda srednjih škola Međimurske županije, potpore za organizaciju poluzavršnih natjecanja, sudjelovanje na završnom državnom natjecanju, školske sportske manifestacije, izbor najboljih sportaša, najam sportskih objekata, naknade za organizatore županijskih sportskih natjecanja i funkcioniranje saveza te obuku neplivača, ukupno - **500.000,00 kn** 3. **Sportsko gimnastički centar ATON** – pripreme sportaša za vrhunska sportska natjecanja na službenim europskim i svjetskim prvenstvima te Olimpijskim igrama i održavanje velikih sportskih manifestacija u različitim granama sporta i uzrasnim skupinama – **300.000,00 kn** 4. **Europska regija sporta** – organizacija i provedba kandidiranih sportsko - rekreativnih aktivnosti navedenih u dokumentaciji za dobivanje titule „Europska regija sporta 2022“ na području Međimurske županije s ciljem pripreme pučanstva i prostora za velika sportsko - rekreativna događanja te podizanje prosjeka aktivnog pučanstva na 20%, kao u visoko razvijenim zemljama Europske unije. – **500.00,00 kn** 5. **Sportska rekreacija, sport osoba s invaliditetom, sportske manifestacije** - financiranje programa i projekata te manifestacija iz područja sportske rekreacije, sufinanciranje nastupa sportaša s invaliditetom na državnim i međunarodnim natjecanjima te organizacija i nastup na sportskim manifestacijama, sufinanciranje sportskih manifestacija koja su od posebnog značaja za Međimursku županiju – **1.500.00,00 kn** |

Pozivamo predstavnike zainteresirane javnosti da najkasnije do **7.12.2020.godine** dostave svoje komentare na Prijedlog programa javnih potreba u sportu Međimurske županije za 2021. godinu putem OBRASCA za savjetovanje na e-mail:[**skupstina@medjimurska-zupanija.hr**](mailto:skupstina@medjimurska-zupanija.hr)**.**

Po završetku savjetovanja, svi pristigli doprinosi biti će javno dostupni na internetskoj stranici Međimurske županije.

Ukoliko ne želite da Vaš doprinos bude javno objavljen, molimo Vas da to **jasno istaknete** pri dostavi obrasca.

Zahvaljujemo na doprinosu u izradi što kvalitetnijeg Programa javnih potreba u sportu Međimurske županije za 2021. godinu.